Europos Sąjungos ir Prancūzijos Respublikos

SUSITARIMAS,

kuriuo numatoma Sen Bartelemi Bendrijai taikyti Sąjungos teisės aktus, susijusius su taupymo pajamų apmokestinimu ir administraciniu finansinės srities bendradarbiavimu

EUROPOS SĄJUNGA,

ir

PRANCŪZIJOS RESPUBLIKA Sen Bartelemi bendrijos vardu,

toliau kartu – Šalys,

kadangi:

SUSITARĖ:

1 straipsnis

Direktyvų 2011/16/ES ir 2003/48/EB bei susijusių teisės aktų taikymas

1. Prancūzijos Respublika ir kitos valstybės narės Sen Bartelemi bendrijai taiko Tarybos direktyvą 2011/16/ES (2) ir visas priemones, priimtas tai direktyvai įgyvendinti.

2. Prancūzijos Respublika ir kitos valstybės narės Sen Bartelemi bendrijai taiko Tarybos direktyvą 2003/48/EB (3) ir visas priemones, priimtas tai direktyvai įgyvendinti.

3. Prancūzijos Respublika ir kitos valstybės narės Sen Bartelemi bendrijai taiko remiantis 1 ir 2 dalyse nurodytomis direktyvomis priimtus visus taikytinus Sąjungos teisės aktus.

4. Šalys pareiškia, kad Europos Komisija Sen Bartelemi atžvilgiu turi tokias pačias pareigas, kaip numatytosios Tarybos direktyvose 2011/16/ES ir 2003/48/EB bei visuose kituose susijusiuose teisės aktuose, kuriuos priėmė Taryba, kad būtų palengvintas valstybių narių kompetentingų institucijų administracinis bendradarbiavimas.

2 straipsnis

Šiame susitarime nurodytų Sąjungos teisės aktų redakcijos

Visos šiame susitarime esančios nuorodos į direktyvas 2011/16/ES ir 2003/48/EB bei į kitus šio susitarimo 1 straipsnio 3 ir 4 dalyse minėtus Sąjungos teisės aktus laikomos nuorodomis į atitinkamu laiku galiojančias tų direktyvų ir susijusių teisės aktų redakcijas, su pakeitimais, jei taikytina, padarytais vėlesniais teisės aktais.

3 straipsnis

Kompetentingos institucijos, centrinės ryšių įstaigos, ryšių skyriai ir kompetentingi pareigūnai

Šalys pareiškia, kad pagal Direktyvą 2003/48/EB valstybių narių paskirtos kompetentingos institucijos bei pagal Direktyvą 2011/16/ES paskirtos kompetentingos institucijos, centrinės ryšių įstaigos, ryšių skyriai ir kompetentingi pareigūnai įgyvendinant tas direktyvas Sen Bartelemi bendrijos atžvilgiu, kaip numatyta šio susitarimo 1 straipsnyje, turi tas pačias pareigas ir kompetenciją.

4 straipsnis

Stebėsena

Prancūzijos Respublika Europos Komisijai pateikia statistiką ir informaciją apie šio susitarimo taikymą Sen Bartelemi bendrijai. Tie duomenys teikiami tokia pat apimtimi, forma ir terminais kaip ir informacija, kuri turi būti teikiama apie direktyvų 2011/16/ES ir 2003/48/EB veikimą Prancūzijos teritorijose, kurioms tos direktyvos taikomos.

5 straipsnis

Kompetentingų institucijų abipusio susitarimo procedūra

1. Jei tarp Sen Bartelemi bendrijos kompetentingos institucijos ir valstybės (-ių) narės (-ių) kompetentingos (-ų) institucijos (-ų) dėl šio susitarimo įgyvendinimo ar aiškinimo kyla sunkumų ar abejonių, kompetentingos institucijos klausimą stengiasi išspręsti abipusiu susitarimu. Jos praneša Europos Komisijai apie tokio susitarimo rezultatus; Komisija savo ruožtu apie juos praneša kitoms valstybėms narėms.

2. Jei klausimas susijęs su aiškinimu, vienos iš 1 dalyje nurodytų kompetentingų institucijų prašymu Europos Komisija gali dalyvauti tariantis.

6 straipsnis

Ginčų tarp šio susitarimo šalių sprendimas

1. Jei dėl šio susitarimo aiškinimo ar taikymo tarp Šalių kyla ginčas, prieš kreipdamosi į Europos Sąjungos Teisingumo Teismą Šalys turi susitikti, kaip nurodyta 2 dalyje.

2. Tik Europos Sąjungos Teisingumo Teismas yra kompetentingas spręsti Šalių ginčus dėl šio susitarimo taikymo ar aiškinimo. Į Teismą gali kreiptis bet kuri iš Šalių.

7 straipsnis

Įsigaliojimas

Šalis praneša kitai Šaliai apie šio susitarimo įsigaliojimui būtinų procedūrų užbaigimą. Šis susitarimas įsigalioja kitą dieną po to, kai gaunamas antras pranešimas.

8 straipsnis

Trukmė ir nutraukimas

Šis susitarimas sudaromas neribotam laikui, nebent viena iš Šalių jį nutraukia raštu pranešdama apie tai kitai Šaliai diplomatiniais kanalais. Šis susitarimas nustoja galioti praėjus dvylikai mėnesių po tokio pranešimo gavimo.

9 straipsnis

Kalbos

Šis susitarimas sudarytas dviem egzemplioriais anglų, bulgarų, čekų, danų, estų, graikų, kroatų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. Visi tekstai yra autentiški.

Съставено в Брюксел на седемнадесети февруари две хиляди и четиринадесета година.

Hecho en Bruselas, el diecisiete de febrero de dos mil catorce.

V Bruselu dne sedmnáctého února dva tisíce čtrnáct.

Udfærdiget i Bruxelles den syttende februar to tusind og fjorten.

Geschehen zu Brüssel am siebzehnten Februar zweitausendvierzehn.

Kahe tuhande neljateistkümnenda aasta veebruarikuu seitsmeteistkümnendal päeval Brüsselis.

Έγινε στις Βρυξέλλες, στις δέκα εφτά Φεβρουαρίου δύο χιλιάδες δεκατέσσερα.

Done at Brussels on the seventeenth day of February in the year two thousand and fourteen.

Fait à Bruxelles, le dix-sept février deux mille quatorze.

Sastavljeno u Bruxellesu sedamnaestog veljače dvije tisuće četrnaeste.

Fatto a Bruxelles, addì diciassette febbraio duemilaquattordici.

Briselē, divi tūkstoši četrpadsmitā gada septiņpadsmitajā februārī.

Priimta du tūkstančiai keturioliktų metų vasario septynioliktą dieną Briuselyje.

Kelt Brüsszelben, a kétezer-tizennegyedik év február havának tizenhetedik napján.

Magħmul fi Brussell, fis-sbatax-il jum ta' Frar tas-sena elfejn u erbatax.

Gedaan te Brussel, de zeventiende februari tweeduizend veertien.

Sporządzono w Brukseli dnia siedemnastego lutego roku dwa tysiące czternastego.

Feito em Bruxelas, em dezassete de fevereiro de dois mil e catorze.

Întocmit la Bruxelles la șaptesprezece februarie două mii paisprezece.

V Bruseli sedemnásteho februára dvetisícštrnásť.

V Bruslju, dne sedemnajstega februarja leta dva tisoč štirinajst.

Tehty Brysselissä seitsemäntenätoista päivänä helmikuuta vuonna kaksituhattaneljätoista.

Som skedde i Bryssel den sjuttonde februari tjugohundrafjorton.

За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen